
BE TIKĖJIMO NERA IšGANYMO. 


“Kas įtikės — bus išganytas, kas neįti- 
kės — bus pražudylas.?? (Mork. 16, 16). 


AŽNAI galima išgirsti šitaip kal- 

bančių žmonių: aš niekam netikiu, 

kaip tik tam, ką aš pats patyriau ir 
sužinojau. = Šitaip kalbąs žmogus nė ne- 
sijunta, kaip jis pats save pasmerkia ir 
neišmanėliu pasivadina. Jūk kiek mes 
patys savo jėgomis galime sužinoti? Vai- 
kiukas, kol jis pas tevus namieje sėdi, 
kiek jis žino? — Jo žinių labai mažas 
Tinkinėlis. Ir tos pačios ne visos jo pa- 
ties patirtos, bet imtos iš tėvelių ir bro- 
lių. Jo protas ima plėstis ir didėti, kai 
jis išeina į mokyklą, kai ima skaityti 
vieną kitą knygą, kai jis išgirsta iš mo- 
kytojo, iš senesnių ir mokytesuių už sa- 
ve žmonių visokių žinių, tai tuomet ima 
jis geriau viską suprasti. Vadinasi, jis 
ne savo jėgomis, ne savo pojūčiais tas 
žinias yra patyręs, bet kitų pagalba. 
Jiems tikėdamas, jis praplatino savo ži- 
nias. 

Tikėjimo pagalba surinktų Žinių kiek- 
vienas mes turime šimtą kartų daugiau, 
nekaip mūs pačių pajėgomis surinktų. 
Jeigu tasai žmogus sakosi, kitiems neti- 

kįs, tik savo surinktomis žiniomis gyve- 
nas, tai reikia suprasti, kad jis yra la- 
bai, net labai apriboto mokslo ir maža 
ką išmanąs. Tuo jis girdamos garbės 
sau nedaro. 

Išmintingas žmogus sakosi, kad jis 
daug knygų skaitęs, kad daugelio moky- 
tų vyrų yra klausęsis. Tuo nori jis pasa- 
kyti, jog daug jis žinąs. Vadinasi, tikė- 
jimas net kasdeniniame gyvenime mums 
būtinai reikalingas. Be jo mes būtume 
labai menko proto ir menkai turėtume 
žinių, mūsų gyvenimui reikalingų. 

Ką gi bekalbėti apie tai, kaip reikalin- 
gas mums tikėjimas tuose dalykuose, kur 
mūsų protas jokiu būdu pasiekti negali, 
pavyzdžiui, dvasių pasaulis. Tie dalykai 
mūsų protui neprieinami. 

Protas naudojasi tik pojūčių suteikto- 
mis žiniomis. Pojūčiai — regėjimas, gir- 
rėjimas, palytėjimas, uostymas ir raga- 
vimas — gali pasiekti tik medžiagiškus 
dalykus, būtent tokius, kuriuos galima už- 
čiuopti, ar nugirsti, ar išvysti, ar suuosti. 
Dvasia kūno neturi ir jos jokiu būdu sa- 
vo pojūčiais mes neprieisime. Apie dva- 
sios sritį turi mums pranešti tas, kuriam 
ta sritis yra prieinama. Ta sritis gali 
būti prieinama tik dvasioms ir pačiam 
Dievui. 

Kristus, tikras Dievo Sūnus, visagalin- 
giausias ir visa žinąs, nužengė tuo tiks- 
lu iš dangaus į žemę, priėmė žmogaus kū- 

ną ir gyveno tarp mūsų, kad atneštų Ži- 
nių apie antgamtinį gyvenimą, apie dva- 
sios sritį. Tas žinias Jis paliko savo įs- 
teigtajai Bažnyčiai, kad ji jas išlaikytų 
nesugadytas ir suteiktų ateinančioms kar- 
toms. 

Tikėdami mes Bažnyčios mokslui suži- 
nome brangiausias ir reikalingiausias 
mums žinias apie Dievą, apie ateinantį 
mūs likimą, apie amžiną gyvenimą, apie 
sielą ir kitus dalykus. Netikėdami—mes 
viso to jokiu būdu negalėtume sužinoti 
ir būtume panašūs į pagonis, kurie nie- 
ko nenusimano apie dvasios reikalus. 

Todėl ir Kristus taip tikėjimo dory- 
bę visur brangino ir iš visų jos reika- 
laute reikalavo., Aš čia jums tik keletą 
pavyzdžių parodysiu, iš kurių bus jums 
aiškų, kiek vertino Jėzus tikėjimo dory- 
be. 

Vieną kartą, kai Jėzus mokė žmones ir 
didelė minia iš visų pusių Jį būvo apsto- 
jusi, ateina pas Jį šimtininkas, kuriam 
sunkiai buvo susirgęs mylimas jo tarnas. 
Jis ieškojo pagalbos visur, kur tik galė- 
damas, bet niekur jos nerado. = Tarnas 
ėmė jau silpnėti ir rodėsi neužilgo visai 
turėsiąs mirti. Vargšas šimtininkas, nors 
pagonis, tačiau turdamas gerą ir gailes- 
tingą širdį, labai gailėjosi tarno ir sten- 
zėsi šiokiu ar tokiu būdu būtinai ligoniui 
pagalbą surasti. Nerasdamas jos pas gy- 


28 


dytojus, bėga į Jėzų. Jis, mat, jau ne 
kartą buvo girdėjęs, kad Jėzus ne vienam 
suteikdavęs pagalba, kurios pasaulis jiems 
negalčdavęs suteikti. Todėl ar jis pats 
atbėgęs, ar tik ištikimiausią savo pasiun- 
tinį atsiuntęs į Jėzų, šaukiasi pagalbos. 
Jėzus jam sako: — Gerai, aš tuoj atei- 
siu ir tavo tarną pagydysiu. Išgirdęs tai 
šimtininkas nusigando. Viešpats toks ga- 
lingas, dangaus ir žemės valdytojas, o ke- 
tina įeiti į jo pastogę! Puola tad ant ke- 
lių ir sušunka: — Viešpatie, kaip? Tu 
pas mane nori ateiti?! Tu, kurio klauso 
dangus ir žemė?! Tu, kuris visagalis 
esi?! Viešpatie! aš nesu vertas tos ma- 
lonės. Aš menkas žmogelis, o žiurėk, kaip 
mano valią mano pavaldiniai gerbia ir 
skubiai ją pildo. Aš esu valdžioj pasta- 
tytas, turiu šimtą' kareivių savo valdžio- 
je. Jei sakau vienam: ateik, tai jis tuoj 
ir ateina; o kitam — išeik, tai tas ir iš- 
cina; mano tarnui: tai daryk, tai jie da- 
ro. Aš tik menkutis žmogelis esu suly- 
ginti su Tavimi, o mano valią pavaldi- 
diniai taip pildo, tat ką bekalbėti apie 
Tave, kurio dangus ir žemė klauso, net 
piktosios dvasios, Tau paliepus, apleidžia 
apsėstuosius! „Ar yra reikalo Tau eiti 
pas mane, kad iš arti lieptum mano tar- 
10 ligai jį apleisti? Čia būdamas labai 
gerai gali tai padaryti. "Tiktai pasakyk, 
ir bus tavo valia. išpildyta. 

Jėzus, matydamas šitokį šimtininko ti- 

kėjimą, atsigęžęs tarė: Iš tikrųjų sakau 

jums, nė Izraeliuje aš tokio tikėji č. 

su radęs. Šimtininkui tarė: Eik, kaip 

įtikėjai, tebūna tau. Ir toje valandoje 
šimtininko tarnas pasveiko. 


—Kaip įlikėjai, tebūna tau. Kaip įti- 
kėjai — įsidėmėkit gerai. Vadinasi, čia 
visą laimę šimtininkui suteikia jo tikėji- 
mas. 

Dabar štai antrą pavyzdį, taip pat iš 
Evangelijos paimtą. Vieną kartą Jėzui 
mokant žmones ir dideliausiai esant ap- 
linkui Jį minia, ateina pas Jėzų vargšė 
moteriškė--kananietė su sergančia savo, 
dūkrele. Ji, be abejo, taip pat daug jau 
pribėgiojusi buvo po gydytojus ir nusi- 
manančius apie ligas, bet nieko jai nie- 
kas negalėjo pagelbėti. Piktoji dvasia 
buvo apsėdusi jos mylimąją dukrelę ir 
nenorėjo jos apleisti. Vienintėlė būvo vil- 
tis — Jėzus Kristus, apie kurį ji buvo 
girdėjusi daugybę nuostabių dalykų. Kad 
ir pagonė ji buvo, tačiau turėjo vilties, 
kad toks geras Viešpats, kuris visiems 
tik gero velija ir visus gelbsti, ir jos ne- 
atstums. Su ta viltimi ji spraudžiasi ar- 
tyn prie Kristaus ir nuolat šaukia: Pa- 
sigailėk manęs Viešpatie, Dovydo Sūnau; 
mano dukterį skaudžiai velnias kankina. 

Bet štai ko ji susilaukia iš gerojo Jė- 
zaus. — Jis ne tik nesiskubina išpildyti 

jos prašimo, bet dar šiurkščiai ją atme- 
ta ir sako: Negera imti vaikų duoną ir 
mesti šunims. Moteriškčs tačiaus vargas 
ir nelaimė padarė ją tokią nuolankią, kad 
joki šiurkštumai negalėjo jos įžeisti. Ji 
dar nuolankiau ir dar su didesniu tikėji- 
mu sušunka: “Taip, Viešpatie, bet ir šu- 
neliai ėda trūpinius, kurie krinta nuo jų 
valdovų stalo. 

Išgirdės tai Jėzus visiems garsiai ta- 
re: Moteriške, didis yra tavo tikėjimas. 
Tegul būna tau, kaip nori. Ar girdit? 
Didis yra tavo tikėjimas, te būna tau, 
kaip įsitikė, ai! Tikėjimas ir čia pabrė- 
žiamas ir nurodomas, kaip tikroji duoda- 
mos jai malonės priežastis. 

Pašauktas į Lozoriaus laidotuves, kai 
Morta nusiminusi ima Jam skūstis: Vieš- 
zatie, kad būtum čionai buvęs, mano bro- 
lis nebūtų miręs, Jis jai sako: Kas tiki 
į mane, kad būtų ir miręs, bus gyvas. Ar 
tiki į tai? Kas tiki, tai ir miręs liksis 
gyvas. Taip liūdija pats Išganytojas. Jo 
žodis yra galingas. Dangus ir žemė pra- 
cis, o mano žodis nepracis. Jis sako, jog 
tikėjimas duoda žmogui amžiną gyvybę, 
taip ištikrųjų ir duoda. 

Kitą kartą kalbėdamas mokiniams apie 
maldos galybę, Jėzus sako: Iš tiesų, sa- 
kau jums, ko tik prašysite mano Tėvą 
mano vardu tikėdami, gausite. 

Girdite? Ko tik prašysite mano Tėvą 

Antanai, Melskis už mus! 


10 


tikėdami — gausite. Dėl to Viešpats vi- 
suomet ir iš visų, kurie tik ateidavo iš Jo 
vrašyti kokios malonės, vis reikalaudavo 
tikėjimo. Tr tik tuomet suteikdavo pra- 
šomą malonę, ir tai būtinai suteikdavo, 
jei prašantieji tikėjimą pareikšdavo. Juo 
tikėjimas būdavo stipresnis ir gyvesnis, 
juo greičiau ir mieliau Kristus prašymą 
išklausydavo. 


Sekdami savo Mokytojo ir Išganytojo 
pavyzdžių ir Jo mokiniai, v vėliau ir vi- 
si krikščionys taip pat tikėjimą brangino 
labiau, negu visus žemės turtus ir gėry- 
bes. Tikėjimą jie gynė ir platino tarp pa- 
gonų su didžiausiu pasiaukojimu. Kiek 
iškentėjo apaštalai, platindami Kristaus 
tikėjimą tarp žydų ir pagonų! Kiek var- 
go iškentėjo šv. Povilas, keliaudamas di- 
deles tris keliones aplink visą beveik tuo- 
met žinomą pasaulį, kiek jis nelaimių iš- 
kentėjo ir vis, kad Kristaus tikėjimas bū- 
tų tautoms praplatintas ir žmonėms ke- 
lias į amžiną karalystę parodytas! Kiek 
pirmaisiais ir vėlyvesniaisiais metais krik- 
ščionys dėl savo tikėjimo turėjo kentėti 
ir net gyvybę už ji padėti! Už tikėjimą 
paguldė galvas visi apaštalai ir pirmieji 
Kristaus išpažintojai. - Per tris. šimtus 
metų krikščionys gyveno - nuolatiniuose 
persekiojimuose ir beveik nebuvo nč vie- 
no tokio krikščionio, kuris sava mirtimi 
būtų numiręs. Mirti už savo tikčjimą — 

visų krikščionių būvo troškima. Rašyto- 
jas Tertulijonas todėl rašo: Semen est, 
Sanguis christianorum (Krikščionių krau- 
jas yra sėkla). 

Šiandien priskaitoma žuvusių už Kris- 
taus tikėjimą apie 17 milijonų kentėtojų. 
Ar suprantate, ką reiškia septyniolika mi- 
lijonų? Jų tarpe rasime ir žilaplaukių 
senelių, ir mažų nekaltų kūdikių; gražiau- 
siame amžiuje jaunikaičių ir mergelių... 
Rasime tėvus, atskirtus nuo vaikų — ir 
vaikus nuo tėvų. Rasime mokytų ir be- 
mmokslių, turtingų ir beturčių..—Jiems vi- 
siems pasaulis šypsojosi ir žadėjo gra- 
žiausią pasisekimą bei molonumą gyveni- 
me. Tačiau jie visa tai palaikė niekais. 
Į pasaulį ir į visus jo siūlomus turtus, 
garbę ir kitokias gėrybes jie kartu su 
Tautų Apaštalų žiūrėjo, kaip į mėšlą ir 
šiūkšles. 

Vienintėlį turtą jie matė tikėjimą, už 
kurį jie nesigailėjo nieko, net ir savo gy- 
vybės paaukoti. Kaip manote? Ar mir- 
tų kas už tą dalyką, kuris neturi jokios 
jų akyse vertės? Ar manome, kad 17 mi- 
lijonų žmonių eitų mirti už menkniekius? 
— Ne, jie mirė, ir tai mirė geriausi ir 
išmintingiausi žmonijos sūnūs ir dukte- 
zys, dėl to, kad jie žinojo ir matė tikėji- 
me žmonijos gerovę ir išganymą. 

O mes kaip vertiname savo tikėjimą, 

už kurį tiek kraujo ir sopulių iškentėta ir 
pralieta ? 

Čia dar turiu priminti ir malonių mums 
lietuviams katalikams Žinių, ir iš mūs 
krašto — iš Lietuvos, kad ir mes turime 
pracityje gražių liūdijimų apie mūs tė- 
vų tikėjimo branginimą ir už jį pasiry- 
žimą kentėti. Istoriko Kraševskio “* Vil- 
niaus istorijoje," taip pat ir Norbutto 
“Lietuvos istorijoje'? minimas yra šito- 
kis Vilniaus mieste atsitikimas. 

XVI amžius buvo Bažnyčiai nelaimin- 
gas amžius. Liuterio ir Kalvino atska- 
los skaldė jos vaikus ir kėlė tarp ti- 
kinčiųjų didžiausius vaidus. Daugybę ne- 
atsargių traukė nuo tikrosios Bažnyčios į 
klaidą. Klaidatikių tuo metu jau ir mū- 
sų tėvynėje būta daug. Visi beveik Lie- 
tuvos bajorai ir turtingieji persimetė į 
Klaidatikių pusę iv visokiais būdais sten- 
g6si į tą pusę patraukti ir visą Lietuvą. 
Tuomet buvo monarkizmo, t. y. ponų val- 
dymo laikai. Mužikai ir liaudis buvo lai- 
komi nieku. Jie visuose dalykuose turč- 
jo klausyti savo valdovų. Net ir tikč- 
jimo dalykuose buvo priimta sakyti: Ke- 
no valdžia, to iv tikėjimas (Cuius regio, 
ejus et religio). 

Taigi Lietuvos subedievėjusiems po- 
nams rūpėjo, kad prie naujatikių patrau- 
kitų Lietuvos Didįjį Kunigaikštį, Augus- 
tą Zigmantą, kuris, visiems tat buvo ži- 

noma, labai lengvo būdo ir silpno tikėji- 
mo žmogus. Jis mėtėsi iš vienos srovės 
prie kitos ir pats nežinojo, ko laikytis. 

Tokis valdovas klaidatikiams pasirodė 
labai. reikalingas savo mokslui praplėsti 
po Lietuvą ir užimti visą kraštą savo val- 
džion. Tuo labiau, kad artimiausi Kuni- 
gaikščio giminės buvo jau priėmę kalvi- 
nizmą. 

Klaidatikiai todėl sumanė slapta pri- 
sivilioti Kunigaikštį į savo tarpą, neva 
pažiūrėti jų maldyklos ir pamaldų, 0 pas- 
kui viešai paskelbti, kad ir Kunigaikštis 
ceinąs kartu su jais. Jei jau kunigaikštis 
prie jų bus pristojęs, tai ką jau menkes- 
uiems priešintis? Be abejo, manė, kad 
ir visi kiti paseks kunigaikščio pavyzdžiu. 
Radvilams pasisekė kunigaikštį prikal- 
binti, kad kurią dieną atvyktų į jų mal- 
dyklą, esančią Radvilos rūmuose Lukiš- 
kių priemiestyje. 

Katalikai, tai išgirdę, baisiai nusiminė, 
nes suprato, kokis smarkus smūgis Ten- 
giamas suduoti visai katalikiškai Lietu- 
vai. Todėl jie kuogreičiausiai bėga į sa- 
vo Ganytoją — Vilniaus vyskupą, Povi- 
14 Algimantaitį, pranešdami apie gręsian- 
čią nelaimę. šis ilgai netrukdamas, nes 
tai buvęs vienas uoliausių Lietuvos vys- 
kupų, sušaukia tikinčiuosius į katedrą 
tai dienai, kada kunigaikštis žadėjo lan- 
kyt Lukiškių maldyklą.  Surengia iškil- 


ili 


mingą procesiją. Su žvakėmis, su vėlia- 
vomis, pryšakyje vyskupas, šalia jo pa- 
dėjėjas ir aukštoji dvasiškija — išeina iš 
katedros kaip tik tą pat valandą, kada 
kunigaikštis, lydimas dideliausios palydo- 
vų minios, jojo pro katedros dūris į Lu- 
kiškių kalvinų maldyklą. 

Kunigaikštis, išvydęs tą nepaprastą 
procesiją, manė, kad čia šiaip kokia at- 
liekama iškilmė, ir liepia praleisti proca- 
siją, 0 saviems palydovams pasitraukti į 
šalį. Tačiau vyskupas nėjo pro šalį, 
bet prisiartinęs prie kunigaikščio, drasiai 
tveria už pavadžio kunigaikščio arklį ir 
didžiu, rimtu balsu sušunka: Kunigaikš- 
ti! ne tuo keliu tavo tėvai vaikščiojo, ku- 
Tiuo tu dabar ketini eiti. Ne ten vieta, 
kur tu turi eiti. Nenueisi, kur esi su- 
manęs eiti, neperėjęs per mano lavoną. 
Pirma manė nužūdyk, 0 tik per mano la- 
voną galėsi toliau jotį! Sulig tais žo- 
džiais jis puola ant Žemės, o kartu su 
juo ir visa procesija. 

Pasidarė baisiausias susigraudinimas. 
Kunigaikštis neišlaikęs, šoka nuo arklio 
ir klaupia šalia vyskupo. Pakilęs, jau 
nejoja tolyn į svetimą maldyklą, bet kar- 
tu su vyskupu ir visa procesija įeina į 
katedrą ir ten daro atgaila už savo ne- 
apmąstytą žygį. 

Tai buvo svarbioji Lietuvai valanda: 
pastatyta ant svarstyklių ar būt jai ka- 

, kaip jau buvo žūvusios daugelis šiau- 
1ės tautų ir valstybių. Drasus vyskupo 
ir katalikų žygis, kuris galėjo pasibaigti 
jų mirtimi, nusvėrė į katalikų pusę. Ne- 
daug tereikėjo, kad įpykęs už tokią drą- 
są kunigaikštis ir jo subedievėjusieji pa- 
lydovai galėjo vyskupą kardais ant vie- 
tos sukapoti. "Tačiau geras ganytojas, 
paisydamas savo avelių gerovės, nepaisė' 
pavojaus, kuris jam gręsė. Pasiaukojo ir 
išgelbėjo mums tikrąjį katalikų tikėjimą. 
Tai mūs tėvai. Jie brangino Kristaus 
tikrąjį tikėjimą. Jie nesigailėjo už jį 
ir savo gyvybės statyti į pavojų, 0 mes, 
jų vaikai? Mes — kaip branginame taip 
brangiai atsiėjusį jiems turtą? Mes gal 
jį niekais laikome ir gal už menkniekį 
parduodame? Judas už trisdešimt si- 
dabrinių Kristų pardavė, o mes už kiek? 
už kūno geidulius? už aukso gabalėlį? už 
garbę? ar už kitas kokias šiūkšles par- 
duodame savo Kristų ir tikėjimą? 
Mūsų giliai tikinčiųjų Tėvų dvasios, at- 
buskite iš gilaus miego atskriskite į sa- 
vo brangiąją šalį, aplankykite mūs, ap- 
svaigusius ir baigiančius jau klysti sa- 
vo nevertus gal to vardo, vaikus ir. su- 
žadinkite mumyse didvyrišką dvasią, kad 
brangintume tikėjimą, kuris jums paga- 
minęs yra garbingą vietą istorijoje ir am- 
žiną laimę tarp šventųjų danguje! 
-—— 


"J 
A. A. Jo Eksc. Arkiv. J. Matulevičius, 
Marijonų Vienuolijos Atnaujintojas. 


MARIJONŲ VIENUOLIJA, 


Marijonų Vienuolija įsteigta 1673 metais. 

Lietuvoje pirmas Marijonų vienuolynas įkurstas 

1750 metais; jis davė pradžią ir vardą Marijampo- 

16s miestui. Marijonų generolas kun. Vincentas Sen- 

4 kus, vienui vienas telikęs, turėjo džiaugsmo prieš 

mirdamas slaptai nuo rusų priimti į vienuoliją kun. 

| Jurgį Matulevičių, kuris vėliau buvo Šv. Tūvo pa- 

| skirtas Vilniaus vyskupu, o paskui paaukštintas ar- 

kivyskupu, ir kun. Pr. Būčį, dabartinį Marijonų 
Vienuolijos generolą, 1969 m. rugpiūčio 2 dieną, 


| Mirus a. a. kun. V. Senkui 1911 m, balandžio 
10 dieną Lietuvos visuomenė manė, kad Marijonų 
jau nebėr; iš tikrųjų gi buvo, be minčtų dviejų, 
dar ir trečias — kun. J. Totoraitis. Jie išsirin- 
ko naują Generolą, būtent kun. Jurgį Matulevičių, 
kuris naujai sutvarkė vienuolijos įstatus, pritaiky- 
damas gyvenimo reikalavimams . Jis yra Marijo- 
nų Vienuolijos tikras atnaujintojas. 


"Taigi sučjo 20 metų vienuolijos atgaivinimo. 
šiemet sueina 180 metų nuo įkurimo Marijampo- 
1ės Vienuolyno ir 257 metai nuo Vienuolijos įkū- 
rimo. 

Amerikoje pirmasis Marijonų vienuolynas įkur- 
tas 1913 metais, Chicagoje, 


Marijonų Vienuolijoje 1929 metais buvo 1 ar- 
kivyskupas, 1 vyskupas; 62 kunigai, 81 klierikas; 
49 studentai; 85 pasauliniai broliai; 2 kunigai 
naujokai; 45 naujokai pasauliečiai, 86 bandi- 
niai ir 5 aggregatai, — viso 869.  Vienuolija turė- 
jo Amerikoje 3 namus ir 3 pastovias misijas; Len- 
kijoje 4 namus; Lietuvoje 5 namus; 1 namus Dru- 
|. joje baligudžiai; 1 namus Vilanuose latviai; 1 mi- 

sijos namus Harbine, Kinijoje ir Generalinį na- 

mą Romoje. Marijonai valdo: 11 parapijų; 9 baž- 

nyčias be parapijų; 1 kolegiją, 2 gimnazijas: 1 

Lycejų: 1 mažąją seininariją; 8 pradžios mokyk- 
i las su 542 mokiniais. Leidžia lietuvių kalba 3 laik- 

raščius; 1 latviškai ir 1 lenkiškai. Turi 4 prie- 
bi Eglaudas seneliams ir našlaičiams. Misijų vesti 
paskirti 6 kunigai. Daug dirba draugijose ir spau- 
doje. 


KO MARIJONAI NORI? 


Pirmų pirmiausia išganyti savo sielą, sekant 
V. Jėzaus patarimų keliais, užlaikant neturtą, klus- 
nybę ir skaistybę. 


Savo šventėjimo siekdami, Marijonai stengia- 
si kitiems padčti amžiną laimę pasiekti. "Taigi ku- 
nigai Marijonai veda misjas, rekolekcijas, vaikus 
moko katekizmo; padeda katalikiškoms draugijoms 
veikti; dirba. mokyklose, ligoninėse, labdarybės įs- 
taigose, našlaičių ir senelių prieglaudose. Broliai 
Marijonai kiek galčdami padeda kunigams, platin- 
dami katalikišką spaudą, spausdindami knygas ir 
laikraščius, ar užsiimdami kitu naudingu amatu. 


Visi Marijonai, kiek pajčgdami, skleidžia Kris- 
taus šviesą, nori, kad Nekaltai Pradčtoji Dievo 
Motina būtų žmonių vis labiau mylima ir garbi- 
nama, kad būtų teikiama pagalba mirštantiems, 
kad mirusiųjų sielos, esančios skaistykloje, nebū- 
tų gyvųjų pamirštos. To siekia Marijonai savo mal- 
domis, gailestingais darbais, gyvu žodžiu ir raštais. 
Pritardami Marijonų darbams, užsisakykite jų lei- 
džiamus laikraščius: "šaltinį." Jo kaina 2.00. Ad- 
resas: "Šaltinio" Adm., | Marijampolš, Lietuva, 
"Laivą" Jo kaina $2.00; 2344 S. Oakley Ave., Chi- 
cago, Ill. arba dienraštį “Draugą" 2334 S. Oakley 
Ave., Chicago, Il. “Draugo" kaina metams $6.00; 
pusei metų $8.50. Norėdami ką daugiau sužinoti 
apie Marijonus, rašykite Lietuvon; Marijonų Vie- 
nuolynas, Marijampolėje, Lietuva; arba Ameriko- 
je: Marian Fathers, 2334 S. Oakley Ave., Chicago, 
Illinois. 


Jeigu kas jaustųsi Dievo šaukiamas į vienuo- 
linį gyvenimą, kad tikriau galčtų dirbti savo sie- 
los išganymui, pirmiausiai tegul pasitaria su savo 
nuodūmklausiu. Sveiki kūnu ir siela jaunuoliai 
ir vyrai gali būti priimti į bandymą Lietuvoje — 
Lietuvos Provincijolo, 6 Amerikoje — Amerikos 
Marijonų Provincijolo. 


